cyanic-selkie/wikianc huggingface dataset:
হার্বি কলিন্স
বিশ্বযুদ্ধে অংশগ্রহণ
প্রথম অস্ট্রেলিয়ান ইম্পেরিয়াল ফোর্সের ৪,১৭,০০০ অস্ট্রেলিয়ার অন্যতম সদস্যরূপে ১৯১৫ সালে অন্তর্ভুক্ত হন। সিনাই ও ফিলিস্তিন যুদ্ধে অংশ নেন। পরবর্তীতে পশ্চিম রণাঙ্গনে জার্মান সীমান্তরেখায় যুদ্ধের অংশগ্রহণ করেন। যুদ্ধের শেষে কলিন্স ল্যান্স কর্পোরাল পদে নিযুক্ত হন।
কলিন্স তুখোড় জুয়াড়ি ছিলেন। মহান যুদ্ধকালীন সৈনিকের দায়িত্ব পালনকালে অবসর সময়ে এ অভ্যাস গড়ে উঠে তার। যুদ্ধের পর অস্ট্রেলিয়ান ইম্পেরিয়াল ফোর্সেস ক্রিকেট দলের সদস্যরূপে ইংল্যান্ড, দক্ষিণ আফ্রিকা ও অস্ট্রেলিয়া সফর করেন। পরবর্তীতে ঐ দলের অধিনায়ক মনোনীত হন। তেমন দৃষ্টিনন্দন বা আগ্রাসী ব্যাটসম্যান ছিলেন না। দুই ধাঁপ পেরিয়ে স্লো লেফট আর্ম অফ স্পিন বোলিং করতেন। এআইএফ একাদশের বৈশ্বিক সফর শেষে অস্ট্রেলিয়ায় ফিরে আসেন।
টেস্ট ক্রিকেট
বিশ্বযুদ্ধের পর টেস্ট ক্রিকেটে প্রাণ ফিরে পায়। ১৯২০ সালে ইংল্যান্ড দল অস্ট্রেলিয়া সফর করে। কলিন্স দল নির্বাচকমণ্ডলীর অন্যতম সদস্য হন। এআইএফ একাদশের ছয়জনের একজনরূপে সিরিজের প্রথম টেস্টে অভিষেক ঘটে তার। কলিন্সের নিজ মাঠ সিডনি ক্রিকেটে গ্রাউন্ডে প্রথম টেস্টে অংশ নেন। নিজমাঠে বেশ স্বাচ্ছন্দ্যবোধ করে ৭০ ও ১০৪ রান তোলেন। দ্বিতীয় ইনিংসে ১০৪ রানের মনোমুগ্ধকর সংগ্রহশালার ফলে পঞ্চম অস্ট্রেলীয় হিসেবে অভিষেক টেস্টে সেঞ্চুরি করার কীর্তিগাথা রচনা করেন। তৃতীয় টেস্টে আরও একটি সেঞ্চুরি করেন তিনি। অ্যাডিলেড ওভালে ২৫৮ মিনিটে ১৬২ রান তুলে অস্ট্রেলিয়াকে ১১৯ রানের জয়ে প্রভূতঃ ভূমিকাই রাখেন। ১৯২০-১৯২১ মৌসুমের সিরিজগুলোয় ৬১.৮৮ গড়ে ৫৫৭ রান তোলেন।
নিয়মিত অধিনায়ক ওয়ারউইক আর্মস্ট্রংয়ের অসুস্থতাজনিত কারণে ১৯২১ সালে স্বাগতিক দক্ষিণ আফ্রিকার বিপক্ষে দলের অধিনায়কত্ব করেন।
অবসর
দূর্ভাগ্যজনকভাবে তার টেস্ট জীবনের সমাপ্তি ঘটে। ১৯২৬ সালে ইংল্যান্ডের বিপক্ষে পঞ্চম টেস্টে পরাজিত হবার পাশাপাশি অ্যাশেজ খুঁইয়ে ফেলে। কিন্তু কয়েকজন সাবেক খেলোয়াড়ী ও ক্রিকেটে প্রশাসকগণ ধারণা পোষন করেন যে, ঐ খেলাটি পাতানো ছিল। তবে এ ধারনার স্বপক্ষে কোন জোরালো প্রমাণ পাওয়া যায়নি। ক্রিকেট থেকে অবসর নেয়ার পর কলিন্স তার অভিজ্ঞতালদ্ধ জুয়ারি জ্ঞানকে কাজে লাগিয়ে ঘোড়দৌড় প্রতিযোগিতায় সম্পৃক্ত হন। সেখানে তিনি বাজিকর ও কমিশন এজেন্টরূপে অংশ নেন।
ক্যাডমিয়াম নাইট্রেট
ক্যাডমিয়াম নাইট্রেট অজৈব যৌগের কিছু সদস্যের একটি পরিবার যাদের সাধারণ সংকেত । এদের মধ্যে টেট্রাহাইড্রেট হচ্ছে সবচেয়ে বেশি পাওয়া রূপভেদ। অ্যানহাইড্রাস রূপটি উদ্বায়ী, তবে অন্যগুলি বর্ণহীন স্ফটিক কঠিন পদার্থ যা দ্রবীভূত, জলীয় দ্রবণ তৈরি করার জন্য বায়ু থেকে যথেষ্ট আর্দ্রতা শোষণ করে। অন্যান্য ক্যাডমিয়াম যৌগের মতো, ক্যাডমিয়াম নাইট্রেট কার্সিনোজেনিক হিসাবে পরিচিত।
প্রস্তুতি
ক্যাডমিয়াম নাইট্রেট ক্যাডমিয়াম ধাতু বা এর অক্সাইড, হাইড্রক্সাইড বা কার্বনেটকে নাইট্রিক অ্যাসিডে দ্রবীভূত করে প্রস্তুত করা হয় এবং তারপরে স্ফটিকীকরণ বা কেলাসীভবন করা হয়:
ত্রি-আলফা প্রক্রিয়া
300px|right|thumbnail|ত্রি-আলফা পদ্ধতির সাধারণ চিত্র
ক্যাডমিয়াম নাইট্রেট
বিক্রিয়া
উচ্চ তাপমাত্রায় তাপ বিয়োজন ক্যাডমিয়াম অক্সাইড এবং নাইট্রোজেনের অক্সাইড তৈরি করে। যখন হাইড্রোজেন সালফাইডকে ক্যাডমিয়াম নাইট্রেটের একটি অম্লীয় দ্রবণের মধ্য দিয়ে প্রবাহিত করা হয়, তখন হলুদ ক্যাডমিয়াম সালফাইড গঠিত হয়। সালফাইডের একটি লাল পরিবর্তন ফুটন্ত অবস্থায় তৈরী হয়।
ত্রি-আলফা প্রক্রিয়া
'ত্রি-আলফা পদ্ধতি এমন একটি পদ্ধতির নাম যার মাধ্যমে তিনটি হিলিয়াম কেন্দ্রীন তথা আলফা কণিকা কার্বনে পরিণত হয়। এতে ১০০,০০০,০০০ কেলভিন তাপমাত্রার প্রয়োজন হয়। লাল দানব তারাগুলো এই পদ্ধতিতেই শক্তি নিঃসরণ করে।
ক্যাডমিয়াম নাইট্রেট
বিক্রিয়া
কস্টিক সোডা দ্রবণের সাথে ক্যাডমিয়াম অক্সাইড বিক্রিয়া করে ক্যাডমিয়াম হাইড্রক্সাইডের অধঃক্ষেপ তৈরি করে। অনেক অদ্রবণীয় ক্যাডমিয়াম লবণ এই ধরনের অধঃক্ষেপ থেকে পাওয়া যায়।
ত্রি-আলফা প্রক্রিয়া
তারার অভ্যন্তরে যেখানে প্রচুর হিলিয়াম রয়েছে সেখানে এই বিক্রিয়া ঘটে। সাধারণত প্রাচীন তারাগুলোর অভ্যন্তরভাগে প্রোটন-প্রোটন চক্র এবং কার্বন নাইট্রোজেন অক্সিজেন চক্রের মাধ্যমে হিলিয়াম উৎপাদিত হয়ে এর কেন্দ্রে জমা হয়। এজন্য এসব তারায় ত্রি-আলফা পদ্ধতি বেশি কার্যকর হয়। তারার কেন্দ্রে হাউড্রোজেন দহন শেষ হয়ে যাবার পর এই অংশটি নিঃশেষিত থাকে যতক্ষণ না তাপমাত্রা হিলিয়াম দহনের মত মাত্রায় পৌঁছায়।
এই পদ্ধতিতে মোট ৭.২৭৫ মেগা ইলেক্ট্রন ভোল্ট শক্তি বিমুক্ত হয়।
আবিষ্কার
ত্রি-আলফা পদ্ধতি ঊলত কার্বন-১২ আইসোটোপের উপর নির্ভর করে যার রেজোন্যান্স হিলিয়াম-৪ এবং বেরিলিয়াম-৮ এর শক্তির প্রায় সমান। ১৯৫২ সালের পূর্বে এত উচ্চ কোন শক্তিস্তরের কথা মানুষের জানা ছিলনা। জ্যোতিঃপদার্থবিজ্ঞানী ফ্রেড হয়েল প্রথম বলেন যে কার্বন-১২ প্রকৃতিতে এত বেশি পরিমাণে রয়েছে যে এই প্রাচুর্যই তার রেজোন্যান্সের প্রমাণ দেয়। তিনি পরমাণু বিজ্ঞানী উইলিয়াম আলফ্রেড ফোলারকে একটি প্রস্তাব দেন।
বাগদা চিংড়ি
শারীরিক কাঠামো
এর অধিকাংশ মাংসপেশী তলপেটকে বাঁকানোর কাজে ব্যবহার করা হয় এবং তলেপেটের প্রায় সবটুকু অংশই মাংসপেশী দিয়ে পূর্ণ। ১৭টিরও অধিক মাংসপেশী প্রত্যেক জোড়া প্লিওপডকে সাঁতার কার্য্যে অংশ নিতে সাহায্য করে। ১৬টি শক্তিশালী মাংসপেশী লেজের অঙ্গ সঞ্চালন ও পিছনের দিকের চলাফেরায় ভূমিকা রাখে। এ মাংসপেশীগুলোই একত্রিতভাবে মাংস হিসেবে পরিচিত এবং এর জন্যেই বাণিজ্যিকভাবে আহরণসহ খামারে চাষাবাদ করা হয়।
স্নায়ুতন্ত্রের কাঠামো পৃষ্ঠদেশে অবস্থিত মস্তিষ্ক এবং পেটের উপরস্থিত স্নায়ু শিরার মাধ্যমে অন্ননালী বা অইসোফেগাসের চতুর্দিক দু'টি কমিসুরের সাহায্যে সংযুক্ত থাকে।
বৈজ্ঞানিক নাম
বাগদা চিংড়ির ফুলকা কয়েকটি অংশে বিভক্ত যা গাছের শাখার ন্যায়। এর উপর ভিত্তি করে বৈজ্ঞানিক নাম প্রদান করা হয়েছে। প্রাচীন গ্রীক ভাষা ডেনড্রোন (অর্থ গাছ) (δένδρον) এবং ব্রাঞ্চিয়া (অর্থ ফুলকা) (βράγχια)-এর সংমিশ্রণে এর বৈজ্ঞানিক নাম ডেনড্রোনব্রাঞ্চিয়াটা (Dendrobranchiata) রাখা হয়েছে।
জীবাশ্ম
জীবিত প্রজাতির বাগদা চিংড়িগুলো ৭টি গোত্রে বিভক্ত। তন্মধ্যে ৫টি অতিবৃহৎ গোত্রীয় পেনেইওয়াইডিয়া এবং অন্য দু'টি সার্জেস্টোয়াইডিয়া গোত্রের। যদিও অনেকে বর্তমান শ্রেণীকরণে আপত্তি জানিয়েছেন। ৫৪০টি প্রজাতিসহ আরও প্রায় ১০০ বিলুপ্ত প্রজাতি রয়েছে বলে ধারণা করা হয়। এছাড়াও আরও দুটি বিলুপ্ত প্রজাতির গোত্র রয়েছে।
প্রাপ্তিস্থান
বাগদা চিংড়ির আবাসস্থল ক্রমশ সঙ্কুচিত হচ্ছে। অধিকাংশ প্রজাতির চিংড়িই ৪০° উত্তর অক্ষাংশ থেকে ৪০° দক্ষিণ অক্ষাংশের মধ্যে দেখা যায়। কিছু প্রজাতিকে আবার উচ্চতর অক্ষাংশেও দেখা যেতে পারে। বেন্থিওজেনিমা বোরিয়ালিস প্রজাতির বাগদা চিংড়ি প্রশান্ত মহাসাগরের ৫৭° উত্তর অক্ষাংশে এবং জেনাদাস কেম্পি প্রজাতির চিংড়িকে এন্টার্কটিক মহাসাগরে দেখা যায়।
জীববৈচিত্র্য
কিছু প্রজাতির চিংড়ি স্বাদু জলে অবস্থান করে। কিন্তু অধিকাংশ বাগদা চিংড়িকেই সাগরে দেখা যায়। সার্জেস্টিডেই এবং বেন্থেসিসাইমাইডাইয়ে প্রজাতিটি গভীর জলে অবস্থান করে। সোলেনোসেরিডেই প্রজাতিটি উপকূলের কাছাকাছি বাস করতেই স্বাচ্ছন্দ্যবোধ করে বেশি। কিন্তু অধিকাংশ পেনেইডে প্রজাতিটি উপকূল থেকে দূরবর্তী এলাকায় বসবাস করে। আবার কিছু প্রজাতি সমুদ্রের তলদেশে দিনে অবস্থান করে এবং রাত্রিতে খাদ্যের সন্ধানে বের হয়। বাগদা চিংড়ি সুবিধাবাদী ও সর্বভূক প্রাণী হিসেবে পরিচিত। তাদের খাদ্য তালিকায় অনেক ধরনের উপকরণের সমারোহ দেখা যায়। খুব ছোট থেকে বৃহৎ আকৃতির উদ্ভিদ-প্রাণী খাদ্যের শিকার হয়। তন্মধ্যে - মাছ, চেইটোগনাথ, ক্রিল, কোপপড, রেডিওলারিয়া, ফাইটোপ্লাঙ্কটন, নেমাটোসিস্ট, অস্ট্রাকড, ডেট্রাক্রড অন্যতম। একডাইসিস বা বাইরের আবরণ ত্যাগ করার সময় এগুলো কম খাবার গ্রহণ করে। এর সম্ভাব্য কারণ হতে পারে মুখের অংশের কোমলতাজনিত। একবার খোসা ত্যাগের কাজ সমাপণের পর এগুলো সাধারণ সময়ের তুলনায় অধিক খাদ্য গ্রহণ করে।
অর্থনৈতিক উপযোগিতা
ডেনড্রোব্রাঞ্চিয়াটার অর্থনৈতিক গুরুত্ব অত্যন্ত বিশাল ও ব্যাপক। কিছু দেশে বিশেষতঃ মার্কিন যুক্তরাষ্ট্রে এর উৎপাদনের প্রায় পুরোটাই চিংড়ি খামারের মাধ্যমে হয়ে থাকে। অন্যান্য দেশেও মৎস্য খামারের মাধ্যমে এর চাষাবাদ হয়। ইকুয়েডরে মোট বাগদা চিংড়ির ৯৫% খামারে উৎপাদন করা হয়। এছাড়াও, মেক্সিকো, চীন, বাংলাদেশ, ভারত, ইন্দোনেশিয়ায়ও খামারের মাধ্যমে চিংড়ি উৎপাদন করা হয়।
বহিঃসংযোগ
Prawn
শাহবাজপুর ইউনিয়ন, শিবগঞ্জ
শাহবাজপুর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
অবস্থান ও সীমানা
চাঁপাইনবাবগঞ্জ জেলার ৩৫ কি.মি. উত্তরে এবং শিবগঞ্জ উপজেলার প্রায় ১৮ কি.মি.উত্তরে শাহবাজপুর ইউনিয়ন পরিষদটি অবস্থিত । শাহাবাপুর ইউনিয়নের পূর্ব দিকে দাই পুখুরিয়া ইউনিয়ন, উত্তরে ভারতের মালদহ, পশ্চিমে ভারতের কালিয়াচক, দক্ষিণে শ্যামপুর ইউনিয়ন, বিনোদপুর ইউনিয়ন। এ ইউনিয়নে শিয়াল মারা, বালিয়াদিঘী, নামোচাকপাড়া, উনিশবিঘী, বাগিচাপাড়া,তেলকুপি মিলে ভারতের কাটাতার দ্বারা সীমানা নির্ধারন করা আছে।
প্রশাসনিক এলাকা
১। বালিয়া দিঘী, সিয়ালমারা, ২। পিরোজপুর, সোনামসজিদ, ৩। ধোবড়া, শাহবাজপুর, ৪। উত্তর চাঁদপুর, শান্তিমোড়, নলডুবড়ী, ৫। দক্ষিণ চাঁদপুর, ভোলামারী, হাজারবিঘী, ৬। তের রশিয়া, কাগমারী, ৭। তেলকুপি, ৮। আজমতপুর, ৯। উনিশবিঘী,নামোচাকপাড়া, উপরচাকপাড়া,
আয়তন ও জনসংখ্যা
২০১১ সালের বাংলাদেশ আদমশুমারি অনুসারে শাহবাজপুর ইউনিয়নের জনসংখ্যা ছিল ৪৮,৫১৮ জন। এর মধ্যে ২০,২২৭ জন পুরুষ এবং ২৮,২৯১ জন মহিলা ছিলেন, যারা যথাক্রমে জনসংখ্যার ৪৬.৬৫% এবং ৫৩.৩৫%।
শিক্ষার হার ও শিক্ষা প্রতিষ্ঠান
এ ইউনিয়নে ১টি প্রাথমিক বিদ্যালয় ও ১টি মাধ্যমিক বিদ্যালয় রয়েছে। ১ টি ভোকেশনাল বিদ্যালয়
ব্রাহ্মী লিপি
ব্রাহ্মী লিপি একটি পুরনো লিখন পদ্ধতির নাম। এটি খ্রিস্টপূর্ব শেষ শতকগুলোতে এবং খ্রিস্টের জন্মের পর প্রথম শতকগুলোতে ভারত উপমহাদেশ ও মধ্য এশিয়ায় ব্যবহৃত হতো। এর সমসাময়িক লিপি হচ্ছে খরোষ্ঠী যা আফগানিস্তান ও পাকিস্তানে ব্যবহৃত হতো। এটি শব্দীয় বর্ণমালা লিপি, যেখানে স্বরবর্ণ এবং ব্যঞ্জনবর্ণ আলাদা হয়ে থাকে।
ব্রাহ্মী লিপি বেশি পরিচিতি লাভ করেছে সম্রাট অশোকের পাথরখচিত বাণী থেকে। এটি উত্তর-মধ্য ভারতে স্থাপিত হয় ২৫০-২৩২ খ্রিস্টপূর্বাব্দে। লিপিটি ১৮৩৭ সালে ইস্ট ইন্ডিয়া কোম্পানির কর্মকর্তা, প্রত্নতাত্ত্বিক ও ভাষাবিদ জেমস প্রিন্সেপ আবিষ্কার করেন। লিপিটির উৎসস্থল নিয়ে এখনো অনেক বিতর্ক আছে। পশ্চিমা ভাষা একাডেমির মতে ব্রাহ্মী লিপি সেমিটিক লিপি থেকে উৎপন্ন হয়েছে। নাহলে অন্তত প্রভাবিত হয়েছে।
কিন্তু বর্তমানে ভারতে একটি মতামত প্রচলিত আছে যেখানে বলা হয় ব্রাহ্মী লিপি পুরনো সিন্ধু সভ্যতার কোনো লিপি যেটি এখনো অনাবিষ্কৃত রয়ে গেছে।
ব্রাহ্মী একসময় ইংরেজিতে "পিন-ম্যান" নামে পরিচিত ছিল। ৫ম শতকের গুপ্তলিপিকে মাঝেমাঝে "পরবর্তী ব্রাহ্মী" বলা হয়।
ব্রাহ্মীলিপি থেকে অসংখ্য লিপি উৎপন্ন হয়েছিল। বর্তমানে অনেকগুলো আধুনিক লিপি ভারতসহ পূর্বএশিয়ায় সগৌরবে চলছে। তাই ব্রাহ্মী বিশ্বের সর্বাধিক প্রভাবক লিপি হিসেবে সমাদৃত। এক সমীক্ষায় দেখা গেছে ১৯৮টি লিপি ব্রাহ্মী থেকে উৎপন্ন হয়েছে।
লিপিটির নিজস্ব সংখ্যা ব্যবস্থা আছে। ব্যবস্থাটি ইন্দো-আরবী সংখ্যা পদ্ধতির মৌলিক যোগান দিয়েছে যা এখন সারা বিশ্বে ব্যবহৃত হচ্ছে।
অঞ্চল সমূহ
right|thumb|সম্রাট অশোকের বানী খচিত ৬ষ্ঠ স্তম্ভ। right|thumb|ব্রাহ্মী লিপিতে লিখিত রাজার নাম (বিক্রমাদিত্যের মুদ্রা ৩৮০-৪১৫ খ্রি) যেখানে সমসাময়িক খরোষ্ঠি লিপিকে আরামাইক লিপি থেকে উদ্ভূত মতামতটি স্বীকৃতি পেয়েছে সেখানে ব্রাহ্মী লিপি খুব কমই সুস্পষ্টতা পেয়েছে।
আলব্রেচ্ট ওয়েবার ও জর্জ বুলারের "অন দ্য অরিজিন অব দ্য ইন্ডিয়ান ব্রাহ্মা আলফাবেট"(১৮৯৫) গ্রন্থে কিছু বিদ্বান কর্তৃক সেমেটিক থেকে ব্রাহ্মী লিপির বিবর্তন প্রস্তাবিত হয়েছে।
সেমেটিক-মডেল অনুসিদ্ধান্ত
বেশি জনপ্রিয় মতামত অনুসারে ব্রাহ্মীর সাথে সেমেটিকের সম্পর্ক আছে এটা অনেক বিদ্বান মেনে নিয়েছেন। ব্রাহ্মীর সাথে আরামাইক লিপির কিছু সাদৃশ্য লক্ষ করা যায়।
উদাহরণ স্বরূপ, ব্রাহ্মী ও আরামাইক g ও t এর মধ্যে অনেক সাদৃশ্য আছে। দুই লিপিতেই প্রথম বর্ণ একই। ব্রাহ্মীতে অ, আরামাইকে আলেফ। এর আকার κ এর মত। প্রাক-ইসলামিক মুদ্রায় ।আলেফকে κ এর মত করে লিখতে দেখা গেছে।
নিচের ছকে ব্রাহ্মী ও উত্তর সেমেটিকের সাদৃশ্যতা দেখানো হয়েছে যেভাবে বুলার প্রস্তাব করেছিলেন। right|thumb|ব্রাহ্মি লিপির কিছু সাধারণ বানানভেদ
স্বদেশী মূল অনুসিদ্ধান্ত
এফ রেমন্ড অলচিন সহ কিছু গবেষকদের মতে ব্রাহ্মী লিপি সিন্ধু সভ্যতার লিপি। এই লিপির সাথে আরামাইক তথা সেমেটিকের কোনো সম্পর্ক নেই। কারণ ব্রাহ্মী লিপির সজ্জা ও উচ্চারণ সেমেটিক লিপির সাথে মিলে না। ব্রাহ্মী অ ও সেমেটিক আলেফের উচ্চারণে বিস্তর তফাৎ আছে। লিপির আকারেও যথেষ্ট তফাৎ বিদ্যমান।
বৈশিষ্ট্য
thumb|ব্রাহ্মী 'ক' এর চিহ্ন। স্বরবর্ণের সাথে ভিন্ন ভিন্ন রূপ ধারণ করেছে। right|thumb|283x283px|ব্রাহ্মীর বানানভেদ
ইউনিকোড
২০১০সনের অক্টোবরে ব্রাহ্মীকে ইউনিকোড ৬.০ তে স্থান দেয়া হয়।
ব্রাহ্মীর জন্য ইউনিকোড ব্লক হচ্ছে, U+11000–U+1107F. ২০১৪ এর আগস্টে দুটি অবাণিজ্যিক ফন্ট বের হয়। একটি গুগলের নটো সান্স ব্রাহ্মী অপরটি আদিনতা যা তামিল ব্রাহ্মীকে সমর্থন করে শুধু। উইন্ডোজ ১০ এর সেগোই ইউআই হিস্টোরিকও ব্রাহ্মী গ্লিফ সমর্থন করে।
ইয়ালদা
শাব-ই ইয়ালদা ("ইয়ালদার রাত" ) or শাব-ই চেল্লে ("চল্লিশতম রাত", ) একটি ইরানি সমাজের উৎসব যা "বছরের দীর্ঘ ও অন্ধকারতম রাত," হিসেবে পালিত হয়। এটি মূলত উত্তর গোলার্ধের শীতকালে দীর্ঘস্থায়ী রাত যা প্রতিবছর ২০ বা ২১শে ডিসেম্বর (±১) গ্রেগরিয়ান বর্ষপঞ্জী অনুসারে, এবং ফারসিভাষীদের নবম মাসের শেষ দিন (আজার) এবং দশম মাসের (দায়ী) এর মাঝামাঝি অবস্থান করে। এ রাত্রে ইরানে পরিবার পরিজন মিলে ভোজন উৎসব কবিতা পাঠের জন্য একত্র হয় (বিশেষত হাফিজ এর রচিত)। মধ্যরাত পর্যন্ত এটি চলে, খাদ্যতালিকায় থাকে ফলমূল, বাদাম যাতে উল্ল্যেখযোগ্য বেদানা ও তরমুজ। খাদ্যের লাল রং মুলত ডুবন্ত সূর্যের লালিমা ও জীবনের প্রতীক সুচীত হয়। কবিতা পঠিত হয় দিউয়ান-ই হাফিজ কাব্যগ্রন্থ হতে,যা ইরানের ঘরে ঘরে শোভা পায়, নওরোজ বা ফারসিভাষীদের নববর্ষ অনুষ্ঠানে ও একই রীতি অণুসৃত হয়।
বাংলাদেশ পোশাক প্রস্তুতকারক ও রপ্তানিকারক সমিতি ভবন
বিজিএমইএ ভবন বাংলাদেশের রাজধানী ঢাকার হাতিরঝিলে অবস্থিত ১৬ তলা বিশিষ্ট ভবন। ১৯৯৮ সালে তৎকালীন প্রধানমন্ত্রী শেখ হাসিনা এর ভিত্তি স্থাপন করেন । ২০০৬ সালে উদ্বোধনী অনুষ্ঠানের মাধ্যমে তৎকালিন প্রধানমন্ত্রী খালেদা জিয়া এর উদ্বোধন করেন। এটি  বাংলাদেশ পোশাক প্রস্তুতকারক ও রপ্তানিকারক সমিতির পুরোনো সদর দপ্তর হিসেবে পরিচিত।
বিবরণ
বাংলাদেশে তৈরি পোশাক শিল্পের জন্য দক্ষ কর্মী গড়ে তুলতে বিজিএমইএ প্রতিষ্ঠিত হয়। এ ভবন থেকে সংঠগনের সকর কার্যক্রম পরিচালিত হতো। ১৬ তলা বিশিষ্ট ভবনে দুটি বেসমেন্ট ছিলো। চারটি তলা বিজিএমইএর দাফতরিক কাজে ব্যবহার হতো। বাকি তলাগুলোতে দুটি ব্যাংকসহ বেশ কিছু প্রতিষ্ঠানের কাছে বিক্রি হলেও আইনি জটিলতায় তাদের মালিকানা বুঝিয়ে দেয়া হয়নি। ভবনটি শীর্ষ  দুই তলায়  বিলাসবহুল অ্যাপারেল ক্লাব,  সদস্যদের ব্যবহারের জন্য সুইমিংপুল, ব্যায়ামাগার, রেস্তোরাঁ, সভাকক্ষ  এবং বৃহৎ আকারে মিলনায়তন ছিলো। ১৯৯৯ সালে বিজিএমইএ ইউনিভার্সিটি অব ফ্যাশন অ্যান্ড টেকনোলজি নামে একটি বিশ্ববিদ্যালয় প্রতিষ্ঠা করে। যা ২০০১ সালে জাতীয় বিশ্ববিদ্যালয়ে অধিভুক্ত হয়।
ভাঙ্গার নির্দেশ
২০১০ সালে বাংলাদেশের একটি দৈনিকে সংবাদপত্রে বিজিএমই ভবন অবৈধ শিরোনামে সংবাদ প্রকাশ হয়। প্রতিবেদনটি আদালতের নজরে আসে এবং বিজিএমইএ ভবনটি অবৈধভাবে খালের ভূমি দখল করে নির্মিত হয়েছে উল্লেখ করে  ৩ এপ্রিল ২০১১ তারিখে  বাংলাদেশের উচ্চ আদালতের বিচারপতি এএইচএম শামসুদ্দিন চৌধুরীর নেতৃত্বে বিচারপতিদের বেঞ্চ ভবনটি সংগঠনটির নিজস্ব অর্থায়নে ভবন ভাঙ্গার নির্দেশ দেয়। আদালতের রায়ে বলা হয়, ‘দৃষ্টিনন্দন হাতিরঝিল প্রকল্পে বিজিএমইএ ভবন ক্যান্সারের মতো এবং যদি ভবনটি অবিলম্বে  সরানো না হয় তবে এটি হাতিরঝিল নয়, পুরো ঢাকা শহরের ক্ষতি করবে’ । বিজিএমইর পক্ষ থেকে বাংলাদেশের সুপ্রীম কোর্টে আপীল আবেদন করা হলে ৮ নভেম্বর ২০১৬ তারিখে তৎকালিন  প্রধান বিচারপতি সুরেন্দ্র কুমার সিনহা নেতৃত্বাধীন   বাংলাদেশের সুপ্রীম কোর্টের আপীল বিভাগের চার সদস্যের বেঞ্চ  উচ্চ আদালতের রায় ঠিক রেখে ভাঙ্গার জন্যে ৯০ দিনের সময় বেঁধে দেয়। ২ এপ্রিল ২০১৮ তারিখে বিজিএমইএ মুচলেকা দিয়ে পুনরায় আদালতের কাছ থেকে এক বছরের জন্যে সময় পায়।  ১২ এপ্রিল ২০১৯ তারিখে বেঁধে দেয়া সময়ের মেয়াদ শেষ হয় এবং ১৬ এপ্রিল ২০১৯ তারিখে রাজউক ভবনটি সীলগালা করে।
স্থানান্তর
পুরোনো ভবন সিলগালার হয়ে যাওয়ায় ঢকার উত্তরায় দুটি উঁচু ভবনে বিজিএমইএর নতুন সদর দফতর স্থানান্তর হয়। এ দুটি ভবনের ভেতেরর পরিমাণ ৪ লাখ ৬৪ হাজার বর্গফুট। এ মধ্যে ৩ লাখ বর্গফুট দাফতরি কাজে ব্যবহার করবে বিজিএমইএ। এতে প্রদর্শনী কেন্দ্র ছাড়াও ৭৫০ ধারণক্ষমতা সম্পন্ন  মিলনায়তন, দুটি সেমিনার কক্ষ এবং সংগঠনের সদস্যদের জন্য সুইমিংপুল রয়েছে।
মোহাম্মদ আমানউল্লাহ (রাজনীতিবিদ)
মোহাম্মদ আমানউল্লাহ (১৬ মার্চ ১৯৩৯–১১ মার্চ ২০২১) বাংলাদেশী রাজনীতিবিদ ও চিকিৎসক যিনি ময়মনসিংহ-১১ আসনের সংসদ সদস্য এবং প্রতিমন্ত্রী ছিলেন।
২০১৩ ইংল্যান্ড ক্রিকেট দলের আয়ারল্যান্ড সফর
ইংল্যান্ড ক্রিকেট দল ৩ সেপ্টেম্বর ২০১৩ তারিখে আয়ারল্যান্ড ক্রিকেট দলের সাথে একটি মাত্র ওডিআই খেলার জন্য আয়ারল্যান্ড সফর করে। ম্যাচটি দ্য ভিলেজ, মালাহাইড, ডাবলিনে অনুষ্ঠিত হয়।
মোহাম্মদ আমানউল্লাহ (রাজনীতিবিদ)
রাজনৈতিক জীবন
আমানউল্লাহ ১৯৯৬ সালে ৭ম জাতীয় সংসদ নির্বাচনে আওয়ামী লীগের মনোনয়নে প্রথম জাতীয় সংসদ সদস্য নির্বাচিত হন। এরপর তিনি ময়মনসিংহ-১১ আসন থেকে ২০০১, ২০০৮ ও ২০১৪ সালে পুনরায় সংসদ সদস্য নির্বাচিত হন। নবম জাতীয় সংসদের মেয়াদে তিনি পিটিশন সম্পর্কিত সংসদীয় স্থায়ী কমিটি ও স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য্ ছিলেন। ২০১৮ সালের একাদশ জাতীয় সংসদ নির্বাচনে মনোনয়ন না পাওয়ায় তিনি নির্বাচনে অংশগ্রহণ করেননি।
মৃত্যু
মোহাম্মদ আমানউল্লাহ ১১ মার্চ ২০২১ সালে ঢাকার ল্যাবএইড হাসপাতালে মৃত্যুবরণ করেন।
কামরুদ্দীন আহমদ
কামরুদ্দীন আহমদ (৮ সেপ্টেম্বর ১৯১২ - ৬ ফেব্রুয়ারি ১৯৮২) বিশিষ্ট লেখক, রাজনীতিবিদ ও কূটনীতিবিদ হিসেবে সুপরিচিত ব্যক্তিত্ব ছিলেন। বাংলা ভাষা আন্দোলনের অন্যতম সংগঠক ও সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। ১৯৬০-এর দশকে শেখ মুজিবুর রহমানের নেতৃত্বে পূর্ব বাংলায় যে বাঙালি জাতীয়তাবাদী আন্দোলনের সৃষ্টি হয়, তার একজন তাত্ত্বিক হিসেবেও তিনি চিহ্নিত হয়ে আছেন।
প্রারম্ভিক জীবন
কামরুদ্দীন আহমেদ ৮ সেপ্টেম্বর ১৯১২ সালে ব্রিটিশ ভারতের পূর্ব বাংলার মুন্সীগঞ্জের শ্রীনগরের ষোলঘর গ্রামে জন্মগ্রহণ করেন।। ১৯২৯ সালে বরিশাল জিলা স্কুল থেকে ম্যাট্রিক পাশ করেন। অতঃপর ১৯৩১ সালে বরিশালের বি.এম কলেজ থেকে আই.এ পাশ করে ১৯৩৪ সালে ঢাকা বিশ্ববিদ্যালয়ে ইংরেজি বিষয়ে স্নাতক সম্মান শ্রেণীতে ভর্তি হন। ১৯৩৪ সালে বি.এ অনার্স ও ১৯৩৫ সালে এম.এ (ইংরেজি)সহ ১৯৪৪ সালে আইন পাস করেন।
কর্মজীবনের শুরুতে ঢাকার আরমানিটোলা স্কুলে শিক্ষকতা করতেন।
রাজনৈতিক জীবন
প্রথম জীবনে পাকিস্তান আন্দোলনের একজন উৎসাহী কর্মী হিসেবে গণ্য হতেন। ১৪ আগস্ট, ১৯৪৭ সালে পাকিস্তান প্রতিষ্ঠার পর শাসক দল মুসলিম লীগের গণ-বিরোধী কার্যকলাপে বীতশ্রদ্ধ হয়ে উক্ত সংগঠনের সঙ্গে সম্পর্ক ছেদ করেন। পরবর্তীকালে বাংলা ভাষা আন্দোলনে সক্রিয়ভাবে অংশগ্রহণ করেন। সেইসূত্রে ১৯৪৮ ও ১৯৫২ সালে সর্বদলীয় রাষ্ট্রভাষা সংগ্রাম পরিষদের অন্যতম সদস্য ছিলেন। রাষ্ট্রভাষা আন্দোলন এবং পরবর্তীকালে বিভিন্ন আন্দোলনে কখনো প্রকাশ্যে, কখনো গোপনে থেকে নিজ দায়িত্ব পালন করেন।
১৯৫৪ সালে আওয়ামী লীগে যোগদান করেন ও ১৯৫৫ সালে দলের কেন্দ্রীয় কমিটির সদস্য নির্বাচিত হন তিনি। ১৯৫৭ সালে রাজনীতি ত্যাগ করে কূটনীতিকের দায়িত্বভার গ্রহণ করেন। ১৯৫৭-১৯৫৮ সাল পর্যন্ত কলকাতায় পাকিস্তানের ডেপুটি হাই কমিশনার হিসেবে যোগদান করেন। ১৯৫৮ থেকে ১৯৬১ সাল পর্যন্ত বার্মায় পাকিস্তানের রাষ্ট্রদূত ছিলেন। ১৯৬২ সালের পর থেকে আইন ব্যবসায় মনোনিবেশ ঘটান। ১৯৭১ সালে বাংলাদেশের মহান মুক্তিযুদ্ধ চলাকালে অক্টোবর মাসে পাকিস্তান হানাদার বাহিনী কর্তৃক গ্রেফতার বরণ করেন ও ১৭ ডিসেম্বর, ১৯৭১ তারিখে মুক্তিলাভ করেন। ট্রেড ইউনিয়ন ফেডারেশনের সাধারণ সম্পাদক ও ১৯৭৬-১৯৭৮ সাল পর্যন্ত এশিয়াটিক সোসাইটির সভাপতি ছিলেন।
রচনাসমগ্র
কামরুদ্দীন আহমদের বাংলাদেশের রাজনীতি ও সমাজ-সম্পর্কীত চিন্তা-ভাবনার বিশ্লেষণমূলক গ্রন্থগুলো বিশিষ্টতা অর্জন করেছে। তিনি অনেকগুলো গ্রন্থ প্রকাশ করেছেন। প্রকাশিত গ্রন্থগুলো হচ্ছে:
বি. বি. পাতিল
'''বি. বি. পাতিল''' হলেন একজন ভারতীয় রাজনীতিবিদ, যিনি তেলেঙ্গানা রাষ্ট্র সমিতির রাজনীতির সাথে যুক্ত। তিনি ষোড়শ ও সপ্তদশ লোকসভা নির্বাচনে জহিরাবাদ লোকসভা কেন্দ্রের লোকসভা সদস্য হিসেবে নির্বাচিত হন।
লুই বার্জার গ্রুপ
লুই বার্জার (পূর্বে বার্জার গ্রুপ হোল্ডিংস নামে পরিচিত) হলো একটি পূর্ণ-পরিষেবা প্রকৌশল, স্থাপত্য, পরিকল্পনা, পরিবেশগত, প্রোগ্রাম এবং নির্মাণ ব্যবস্থাপনা ও অর্থনৈতিক উন্নয়ন সংস্থা, যা নিউ জার্সির মরিসটাউনে অবস্থিত। ১৯৫৩ সালে হ্যারিসবার্গ, পেনসিলভানিয়াতে অধ্যাপক লুই বার্জার দ্বারা প্রতিষ্ঠিত ফার্মটি বিশ্বব্যাপী ৫০ (টিরও বেশি দেশে প্রায় ৬,০০০ কর্মচারী নিয়ন্ত্রণ করে। কোম্পানিটি ২০১৮ সালে ডাব্লিউএসপি গ্লোবাল দ্বারা অধিগ্রহণ করা হয়।
ফার্মটি ফেডারেল, রাজ্য ও স্থানীয় সরকারের মক্কেলদের পাশাপাশি আন্তর্জাতিক বহুপাক্ষিক প্রতিষ্ঠান ও বাণিজ্যিক শিল্পকে পরিষেবা প্রদান করে। সেপ্টেম্বর ২০১১ পর্যন্ত, লুই বার্জার তৃতীয় বৃহত্তম ইউএসএইড ব্যক্তিগত-ক্ষেত্রের অংশীদার হিসাবে স্থান পেয়েছে, ও ইঞ্জিনিয়ারিং নিউজ-রেকর্ড দ্বারা মোট দৃঢ় আয়ের পরিপ্রেক্ষিতে মার্কিন ডিজাইন ফার্মগুলোর মধ্যে ২০১৫ সালে #২৫ র‍্যাঙ্কে ছিলো।
আফগানিস্তানে চুক্তির জন্য জালিয়াতির অভিযোগ নিষ্পত্তির সাথে সাম্প্রতিক বছরগুলোয় এশিয়ার সরকারগুলোর ঘুষের জন্য মার্কিন বিচার বিভাগের সাথে একটি নিষ্পত্তিতে বিদেশী দুর্নীতি চর্চা আইন লঙ্ঘনের অপরাধমূলক দায় স্বীকার; ও বিশ্ব ব্যাংকের দুর্নীতির জন্য একটি নিষেধাজ্ঞার ফলে কোম্পানিটি বিপর্যয়ের সম্মুখীন হয়েছে। ২০১৯ সালে জাতীয় পরিবহন নিরাপত্তা বোর্ড নির্ধারণ করেছে যে লুই বার্জারের নকশা অপর্যাপ্ত সমকক্ষ পর্যালোচনা ফ্লোরিডা আন্তর্জাতিক বিশ্ববিদ্যালয় পথচারী সেতু ধসে অবদান রেখেছে। অবকাঠামোগত চিড় ধরার তাৎপর্য সনাক্ত করতে ব্যর্থতা ও এটি মোকাবেলার জন্য একটি প্রতিকারমূলক পরিকল্পনা প্রস্তুত না করার জন্যও তাদের সমালোচনা করা হয়েছিল।
পটভূমি
কোম্পানিটি ১৯৫৩ সালে পেনসিলভানিয়ার হ্যারিসবার্গে লুই বার্জার দ্বারা প্রতিষ্ঠিত হয়েছিল। ১৯১৪ সালে ম্যাসাচুসেটসের লরেন্সে জন্মগ্রহণ করা অধ্যাপক বার্জার ১৯৩৬ সালে টাফ্টস কলেজ থেকে পুরকৌশলে স্নাতক ও ১৯৪০ সালে ম্যাসাচুসেট্‌স ইনস্টিটিউট অব টেকনোলজি থেকে মাটি ও ভূতত্ত্বে স্নাতকোত্তর ডিগ্রি অর্জন করেন। ১৯৪২ সালে, অধ্যাপক বার্জার মার্কিন যুক্তরাষ্ট্র কোস্ট গার্ডে যোগদান করেন যেখানে তিনি মিসিসিপি নদীর তীরের জলপ্রান্তরের পরিকাঠামো নকশা করেন ও গ্রিনল্যান্ডে একটি কোস্ট গার্ড ঘাঁটির নির্দেশ দেন। সক্রিয় দায়িত্ব থেকে ফিরে আসার পর তিনি নর্থওয়েস্টার্ন বিশ্ববিদ্যালয় থেকে মৃত্তিকা বলবিজ্ঞানে পিএইচডি অর্জন করেন ও পেনসিলভেনিয়া স্টেট ইউনিভার্সিটির শিক্ষকতায় যোগদান করেন। ১৯৫২ সালে অধ্যাপক বার্জার পেনসিলভেনিয়া স্টেট ইউনিভার্সিটির নিজ অবস্থান ছেড়ে প্রকৌশল পরামর্শক সংস্থা গঠন করেন যা পরে লুই বার্জার হয়ে ওঠে।
কোম্পানির প্রতিষ্ঠাতা অধ্যাপক লুই বার্জারের পুত্র ফ্রেডরিক এস. বার্জার ১৯৭২ সাল থেকে কোম্পানির সাথে জড়িত ছিলেন ও ২০০৭ থেকে এপ্রিল ২০১৫ সালে আমৃত্যু লুই বার্জার গ্রুপের চেয়ারম্যান হিসেবে দায়িত্ব পালন করেন। জনাব বার্জার টাফ্টস বিশ্ববিদ্যালয় থেকে অর্থনীতিতে স্নাতক ও ম্যাসাচুসেট্‌স ইনস্টিটিউট অব টেকনোলজি থেকে পুরকৌশল বিজ্ঞানে স্নাতকোত্তর ডিগ্রি অর্জন করেন। জনাব বার্জার আফগানিস্তানের আমেরিকান বিশ্ববিদ্যালয়ের একজন প্রতিষ্ঠাতা সদস্য ছিলেন এবং ২০০৪ থেকে ২০১৫ সাল পর্যন্ত বিশ্ববিদ্যালয়ের বোর্ডে দায়িত্ব পালন করেন। ২০১৩ সালে জনাব বার্জার মার্কিন যুক্তরাষ্ট্র শান্তি ইনস্টিটিউট ও মার্কিন যুক্তরাষ্ট্র বাণিজ্য ও উন্নয়ন এজেন্সির জন্য উপদেষ্টা বোর্ডে নিযুক্ত হন।
আন্তর্জাতিক উন্নয়ন কাজ
২০১০ সালের ডিসেম্বরে ডিসকভারি সায়েন্স চ্যানেল প্রযোজনা দল সার্বিয়ার বেলগ্রেডে সাভা নদীর উপর একটি নতুন সেতু নির্মাণের কাজের ৩০-ঘন্টার ফুটেজ চিত্রায়িত করে।
সংগঠন
লুই বার্জার তিনটি পরিচালনা কোম্পানি নিয়ে গঠিত যার মধ্যে রয়েছে একটি মার্কিন ইউনিট (পূর্বে লুই বার্জার গ্রুপ নামে পরিচিত), একটি আন্তর্জাতিক ইউনিট ও একটি পরিষেবা ইউনিট যেটি ভিত্তি রসদ ও পরিচালন সাপোর্ট, বৈশ্বিক পরিচালনা ও রক্ষণাবেক্ষণ, টার্নকি শক্তি সমাধান এবং জ্বালানী ও সুবিধা পরিষেবা প্রদান করে। নিউ জার্সির মরিসটাউনে অবস্থিত সদর দফতর ছাড়া লুই বার্গার ওয়াশিংটন ডিসি, ফ্রান্স, সংযুক্ত আরব আমিরাত, ভারত ও পানামার দফতরের বাইরে নিজ আঞ্চলিক কার্যক্রম পরিচালনা করে। কোম্পানিটি কানাডা ভিত্তিক ডাব্লিউএসপি গ্লোবাল ২০১৮ সালে $৪০০ মিলিয়নে অধিগ্রহণ করে।
শিল্প র‍্যাঙ্কিং
ইঞ্জিনিয়ারিং নিউজ-রেকর্ড দ্বারা মোট ফার্ম আয়ের ভিত্তিতে ২০১৫ সালে মার্কিন নকশা ফার্মগুলোর মধ্যে লুই বার্জারকে #২৫ এবং প্রোগ্রাম ব্যবস্থাপনা ফার্মগুলোর মধ্যে #১০ নম্বরে স্থান দেওয়া হয়েছিল। ফার্মটি ২০১৪ সালে পরিবেশগতভাবে ফার্মগুলোর মধ্যেও #৩৭ নম্বরে ছিল।
আফগানিস্তানে জালিয়াতি
নভেম্বর ২০১০-এ লুই বার্জার মিথ্যা দাবি আইনের অধীনে আনা সরকারের বিরুদ্ধে জালিয়াতির অভিযোগ নিষ্পত্তি করতে রেকর্ড $৬৯.৩ মিলিয়ন দিতে সম্মত হয়। একজন ফাঁসকারীর দায়ের করা মামলায় অভিযোগ করা হয়েছে যে কোম্পানিটি আফগানিস্তানে তার পুনর্নির্মাণের চুক্তির সাথে সম্পর্কহীন অভ্যন্তরীণ খরচের জন্য সরকারকে অর্থ দিয়েছে।
ভারত, ভিয়েতনাম, ইন্দোনেশিয়া ও কুয়েতে ঘুষ
১৯৯৮ থেকে ২০১০ এর মধ্যে কোম্পানির নির্বাহীরা বিদেশী দুর্নীতিমূলক অনুশীলন আইন লঙ্ঘন করে ব্যবসায় জয়ী হওয়ার জন্য ভারত, ইন্দোনেশিয়া, ভিয়েতনাম ও কুয়েতের সরকারি কর্মকর্তাদের $৩.৯ মিলিয়ন ঘুষ দিয়েছিল। মার্কিন বিচার বিভাগের সাথে কোম্পানির মধ্যে একটি মীমাংসা চুক্তি জুলাই ২০১৫ সালে ঘোষণা করা হয়, যেখানে কোম্পানি অপরাধমূলক দায় স্বীকার করে $১৭.১ মিলিয়ন জরিমানা দিতে সম্মত হয়। ভিয়েতনামে কোম্পানির কার্যক্রমের তদন্তে তৃতীয় গ্রামীন পরিবহন ও ডা নাং অগ্রাধিকার অবকাঠামো বিনিয়োগ প্রকল্পে সরকারি কর্মকর্তাদের দুর্নীতির অর্থ প্রদানের বিষয়টি উন্মোচিত হয়, উভয়ই বিশ্বব্যাংক অর্থায়িত প্রকল্প। বিশ্বব্যাংক ফেব্রুয়ারী ২০১৫ এ "দুর্নীতিমূলক অনুশীলনে" জড়িত থাকার জন্য ফার্মের উপর এক বছরের নিষেধাজ্ঞা আরোপ করে।
তালেবানকে চাঁদা প্রদান
গোল্ড স্টার পরিবারের পক্ষে ডিসি জেলা আদালতে ২০১৯ সালের ডিসেম্বরে দায়ের করা মামলা অনুযায়ী, লুই বার্জার গ্রুপ সহ আফগানিস্তানের পুনর্গঠন প্রকল্পের সাথে জড়িত কিছু মার্কিন ঠিকাদার, তালেবানকে অবৈধ "সুরক্ষা অর্থ প্রদান" করেছে, তথা "তালেবানের নেতৃত্বে সন্ত্রাসী বিদ্রোহ"-এ অর্থায়ন করেছে যারা আফগানিস্তানে হাজার হাজার মার্কিন হত্যা বা আহত করেছে। ২০০৯ সালে, তৎকালীন রাষ্ট্রসচিব হিলারি ক্লিনটন বলেছিলেন যে "সুরক্ষা অর্থ" ছিল "তালেবানের জন্য অর্থায়নের অন্যতম প্রধান উৎস"।
মূল প্রকল্প
alt=Ohmi-Ohdori Bridge|থাম্ব|ওহমি-ওহডোরি সেতু, জাপান
পশ্চিম ইউরোপ
ভৌগলিকভাবে পশ্চিম ইউরোপ (ইংরেজি: Western Europe) জাতিসংঘ সংজ্ঞায়িত একটি অঞ্চল যা ইউরোপের এই দেশগুলি নিয়ে গঠিতঃ
অ্যান্ড্রয়েড মার্শম্যালো
অ্যান্ড্রয়েড ৬.০ "মার্শম্যালো" অ্যান্ড্রয়েড মোবাইল অপারেটিং সিস্টেমের একটি সংস্করণ।  এটির প্রথম পর্দা উন্মোচিত হয় ২০১৫সালের মে তে। এর কোডনেম অ্যান্ড্রয়েড এম। প্রাতিষ্ঠানিকভাবে মুক্তি পায় ২০১৫ সালের অক্টোবরে। মার্শম্যালো প্রথমত দৃষ্টি আরোপ করে ললিপপ ব্যবহারকারীদের অভিজ্ঞতাকে উন্নত করার জন্য।
ইতিহাস
ডেভলপাররা অ্যান্ড্রয়েড কোডনেম এম দিয়ে ২৮ই মে, ২০১৫ তারিখে অ্যান্ড্রয়েড মার্শম্যালোর পর্দা উন্মোচন করেন।
এনএক্সটি নারী চ্যাম্পিয়নশিপ
এনএক্সটি নারী চ্যাম্পিয়নশীপ হল ডাব্লিউডাব্লিউই এনএক্সটির একটি পেশাদারি কুস্তি চ্যাম্পিয়নশীপ। এটি ডাব্লিউডাব্লিউই এনএক্সটি কর্তৃক আয়োজিত একমাত্র নারী চ্যাম্পিয়নশীপ। এই চ্যাম্পিয়নশীপটি বর্তমানে আসুকার অধীনে রয়েছে। এটি তার প্রথম রাজত্ব। তিনি ১ এপ্রিল ২০১৬-এ এনএক্সটি টেকঅভার:ডালাসে ব্যায়লি-কে হারিয়ে চ্যাম্পিয়ন হন। ২০২৩ সালের এপ্রিল মাসে জোয়ে স্টার্ক নতুন মহিলা চ্যাম্পিয়ান। তিনি ভারতীয় খেলোয়াড়কে বিধ্বস্ত করেছেন।
মাওদুদ চিশতি
মাওদুদ চিশতি (কুতুবউদ্দিন, শামস সুফিয়ান এবং চিরাগ চিশতি নামেও পরিচিত) প্রাথমিক যুগের একজন সুফি সাধক, তার পিতা এবং মুর্শিদ আবু ইউসুফ বিন সামানের উত্তরসূরী। তার পিতা চিশতিয়া তরিকার সাজরার (সুফি বংশানুক্রম) ১২তম ব্যক্তি এবং শরীফ যানদানি এর সাজ্জাদানশীন, যার হাতে মুরীদগণ বায়াত দান করেন। তিনি আফগানিস্তানের চিশত নগরীতে ৪৩০ হিজরীর দিকে জন্মগ্রহণ করেন। প্রাথমিকভাবে তিনি তার পিতা ইউসুফ থেকে শিক্ষা অর্জন করেন। মাত্র সাত বছর বয়সে তিনি কোরআনে হাফেজ হন এবং ১৬ বছর বয়সেই তিনি তার শিক্ষাজীবন সম্পন্ন করেন। তার গবেষণা দু্ইটি গ্রন্থে লিখিত হয়েছে; এগুলো হল মিনহাজ উল আরিফীন এবং খুলাসাত উল শরীয়াহ। ৯৭ বছর বয়সে ৫৩৩ হিজরীর রজব মাসে (মার্চ ১১৩৯ খ্রিষ্টাব্দ) তিনি মৃত্যুবরণ করেন। প্রাথমিক যুগের অনেক সুফি সাধকের ন্যায় তাকে চিশত নগরে তাকে সমাহিত করা হয়।
এলিয়াস জেমস কোরি
ইলিয়াস জেমস কোরে ( ইংরেজি: Elias James Corey) একজন মার্কিন জৈব রসায়নবিদ। তিনি ১৯৯০ সালে রসায়নে নোবেল পুরস্কার লাভ করেন।
জীবনী
জেমস কোরে ম্যাসাচুসেটসে জন্মগ্রহণ করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে রসায়নে ১৯৪৮ সালে ব্যাচেলর্স এবং ১৯৫১ সালে পিএইচডি ডিগ্রি অর্জন করেন। ওই বছরই তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ যোগদান করেন। ১৯৫৩ সালে তিনি সহকারী অধ্যাপক এবং ১৯৫৬ সালে পূর্ণ অধ্যাপক পদে উন্নীত হন। ১৯৫৯ সালে তিনি হার্ভার্ড বিশ্ববিদ্যালয় এর রসায়নের অধ্যাপক পদে যোগদান করেন। ১৯৬৫ সালে এই বিভাগের চেয়ারম্যান হন।
রৌতহট জেলা
রৌতহট জেলা (रौतहट जिल्ला, হচ্ছে নেপালের মধ্যমাঞ্চল বিকাস ক্ষেত্রের নারায়ণী অঞ্চলের একটি জেলা। গৌর হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৫৪৫,১৩২ জন এবং ২০১১ সালের আদমশুমারি অনুসারে এজেলার লোকসংখ্যা হচ্ছে ৬৮৬,৭২২ জন। নেপালের রৌতহটে সবচেয়ে বেশি মুসলমান রয়েছে যা প্রায় ১৯.৪৬৫% (২০০১ সালে মোট সংখ্যা ছিল ১০৬,১১ জন)।
লুইসা অ্যাডামস
লুইসা ক্যাথেরিন জনসন অ্যাডামস(ইংরেজি:Louisa Catherine Johnson Adams, জন্মনাম: লুইসা ক্যাথেরিন জনসন (ফেব্রুয়ারি ১২, ১৭৭৫ – মে ১৫, ১৮৫২), মার্কিন যুক্তরাষ্ট্রের রাষ্ট্রপতি জন কুইন্সি অ্যাডামসের সহধর্মণী। তিনি ১৮২৫ থেকে ১৮২৯ সাল পর্যন্ত ফার্স্ট লেডির মর্যাদা লাভ করেন। তিনি প্রথম মার্কিন ফার্স্ট লেডি যার জন্ম মার্কিন যুক্তরাষ্ট্রের বাইরে লন্ডনে।
আলী আশরাফ (বীর প্রতীক)
আলী আশরাফ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আলী আশরাফের জন্ম ময়মনসিংহ পৌরসভার কাশরে। তার বাবার নাম মোহাম্মদ আলী হায়দার এবং মায়ের নাম আমিনা খাতুন। তার স্ত্রীর নাম আনোয়ারা বেগম। তাদের এক ছেলে ও এক মেয়ে।
কর্মজীবন
আলী আশরাফ চাকরি করতেন পাকিস্তান বিমানবাহিনীতে। ১৯৭১ সালে কর্মরত ছিলেন ঢাকায়। তখন তার পদবি ছিল করপোরাল। মুক্তিযুদ্ধ শুরু হলে ঢাকা থেকে পালিয়ে ময়মনসিংহ হয়ে ভারতে যান। সেখানে তিনি যুদ্ধে ইচ্ছুকদের নিয়ে একটি দল গঠন করেন। পরে তাকে অন্তর্ভুক্ত করা হয় নিয়মিত মুক্তিবাহিনীর জেড ফোর্সে। এরপর তাকে ১১ নম্বর সেক্টরের মানকারচর সাবসেক্টরে পাঠানো হয়। কিন্তু সাদুল্লাপুর ছাড়া আর কোনো অপারেশন বা যুদ্ধে তিনি অংশ নিতে পারেননি। আলী আশরাফ স্বাধীনতার পর বাংলাদেশ সেনাবাহিনীতে যোগ দেন। মেজর হিসেবে অবসর নেন।
মুক্তিযুদ্ধে ভূমিকা
১৯৭১ সালের সেপ্টেম্বর মাসের শেষ দিক। একদিন রাতে আলী আশরাফসহ একদল মুক্তিযোদ্ধা আকস্মিক আক্রমণ চালান গাইবান্ধা জেলার সাদুল্লাপুর থানায়। আক্রমণের শুরুতেই থানায় অবস্থানরত বাঙালি-অবাঙালি পুলিশ প্রতিরোধ দূরের কথা, সব পালিয়ে গেল। মুক্তিযোদ্ধাদের হস্তগত হলো অনেক অস্ত্রশস্ত্র ও গুলি। মুক্তিযোদ্ধারা হস্তগত অস্ত্রশস্ত্র ও গুলি নিয়ে রওনা হলেন হাইড আউটের উদ্দেশে। তখন ভোরের আলো কেবল ফুটতে শুরু করেছে। তাদের হাইড আউট মোল্লার চরে। থানা সদর থেকে বেশ দূরে। সকাল হওয়ার আগেই ফিরতে হবে সেখানে। থানা আক্রমণের সাফল্যে মুক্তিযোদ্ধারা উৎফুল্ল। পথে তাদের জন্য বিপদ অপেক্ষা করছে। তারা বুঝতেও পারলেন না। বল্লমজাড় গ্রামে পৌঁছামাত্র মুক্তিযোদ্ধারা পড়ে গেলেন পাকিস্তান সেনাবাহিনীর অ্যামবুশে। আকস্মিক আক্রমণে তারা দিশেহারা। বেশির ভাগ মুক্তিযোদ্ধা অসংগঠিত অবস্থায় ছত্রভঙ্গ হয়ে গেলেন। আলী আশরাফ ও তার কয়েকজন সহযোদ্ধা এতে দমে গেলেন না। চরম বিপদেও মাথা ঠান্ডা রেখে সাহসিকতার সঙ্গে পাকিস্তান সেনাবাহিনীর আক্রমণের বিরুদ্ধে প্রতিরোধ গড়ে তুললেন। তাদের এ প্রতিরোধ পাকিস্তানি সেনাদের বিভ্রান্তিতে ফেলে দেয়। কিন্তু মুক্তিযোদ্ধারা তখন সংখ্যায় অনেক কম। সে জন্য তারা সিদ্ধান্ত নিলেন পশ্চাদপসরণের। কয়েকটি দলে বিভক্ত হয়ে বিভিন্ন দিক দিয়ে তারা পশ্চাদপসরণ শুরু করলেন। আলী আশরাফ ও তার দুই সহযোদ্ধা গুলি করতে করতে পিছু হটছিলেন। কিন্তু বেশিদূর যেতে পারেননি। তাদের দিকে ছুটে আসে ঝাঁকে ঝাঁকে এলএমজির গুলি। তিনজনই গুলিবিদ্ধ হয়ে আহত হন। এ অবস্থায় তাদের পক্ষে আর পশ্চাদপসরণ করা সম্ভব হয়নি। গ্রামবাসী কয়েকজনের সহায়তায় আশ্রয় নেন একটি বাড়িতে। ওই বাড়ির গৃহকর্তা, অন্যরা তাদের খুব সহায়তা করেন। কিন্তু তাতেও শেষ রক্ষা হলো না। কিছুক্ষণ পর রক্তের দাগ দেখে ওই বাড়িতে হাজির হলো একদল পাকিস্তানি সেনা। তারা ধরা পড়েন । পাকিস্তানি সেনারা আলী আশরাফের দুই সহযোদ্ধা ইসলামউদ্দিন ও ওমর ফারুককে তখনই হত্যা করে। তারা দুজন ছিলেন পাকিস্তান বিমানবাহিনীর এয়ারম্যান। তাকে পাকিস্তানিরা আটক করে গাইবান্ধায় নিয়ে যায়। পরে আলী আশরাফ ঘটনাচক্রে বেঁচে যান। পাকিস্তানি সেনারা তাকে গাইবান্ধায় তাদের যে ক্যাম্পে নিয়ে যায়, সেই ক্যাম্পের একজন ক্যাপ্টেন ছিল তার পরিচিত। ওই ক্যাপ্টেন তার চিকিৎসার ব্যবস্থা করে। এরপর তাকে নাটোর জেলে পাঠানো হয়। মুক্তিযুদ্ধের চূড়ান্ত পর্যায়ে ১৩ ডিসেম্বর তিনি আরও কয়েকজনের সঙ্গে জেল থেকে পালিয়ে যান।
চেরা কোম্পানীগঞ্জ রাজ্য রেলওয়েস
চেরা কোম্পানীগঞ্জ রাজ্য রেলওয়েস (সিসিএসআর) হচ্ছে একটি ২ ফুট ৬ ইঞ্চি ন্যারো-গেজ পর্বত রেলপথ যা ব্রিটিশ ভারতে বিদ্যমান ছিল।
ইতিহাস
খাসি ও জৈন্তিয়া পাহাড় বিভাগের ব্রিটিশ নির্বাহী প্রকৌশলী হুবার্ট কেন্চের দ্বারা চেরা কোম্পানীগঞ্জ রাজ্য রেলপথটি রূপান্তরিত হয়েছিল, কারণ সেখানে রেলপথে ব্রিটিশ ভারতের রাজধানী কলকাতার সাথে প্রদেশের রাজধানী শিলংকে সংযুক্ত করার প্রয়োজন ছিল। ১৮৮৬ সালের ৬ই জুন মেঘালয়ের সিসিএসআর ট্র্যাফিকের জন্য উন্মুক্ত করা হয়েছিল। সিসিএসআর ছিল ন্যারো-গেজ ট্রামওয়ে এবং রেলপথটি মেঘালয়ের একটি খনির শহর থরিয়া এবং বর্তমান বাংলাদেশের সিলেট জেলার কোম্পানীগঞ্জের মধ্যে চলতো, যার দৈর্ঘ্য । সাতটি গ্রেডিয়েন্ট দড়ি প্রক্রিয়া দ্বারা কাজ করা হয়েছিল। এটি আট লাখ টাকা ব্যয়ে নির্মিত হয়েছিল, যা আসামের পূর্ব প্রদেশীয় সরকার ব্যয় করেছিল। সিলেট এবং গোয়ালন্দ পর্যন্ত রেলপথ সংযোগের একটি বর্ধনের পরিকল্পনা ছিল যেখানে কলকাতা থেকে রেলপথ ইতিমধ্যে বিদ্যমান ছিল  তবে পরিকল্পনাটি কখনই বাস্তবায়িত হয়নি।
বন্ধ
১৮৯৭ সালের আসামের ভূমিকম্পে ট্র্যাকগুলি পুরোপুরি ধ্বংস হয়ে যাওয়ার আগ পর্যন্ত রেলপথ থারিয়া এবং কোম্পানীগঞ্জের মধ্যে চলতে থাকে। এর পরে ট্র্যাকগুলি মেরামত করা হয়নি এবং অবশেষে ১৯০০ সালে রেলপথটি বন্ধ হয়ে যায়
অ্যালুমিনিয়াম ল্যাকটেট
অ্যালুমিনিয়াম ল্যাকটেট হল একটি রাসায়নিক যৌগ যা ল্যাকটিক অ্যাসিড এবং অ্যালুমিনিয়ামের একটি লবণ এবং এর সংকেত Al(C3H5O3)3।
সংশ্লেষণ
বেরিয়াম লবণের একটি দ্রবণকে অ্যালুমিনিয়াম সালফেট দ্বারা অধঃক্ষেপ করালে অ্যালুমিনিয়াম ল্যাকটেট পাওয়া যায়
ভৌত বৈশিষ্ট্য
অ্যালুমিনিয়াম ল্যাকটেটকে সাদা পাউডার হিসাবে পাওয়া। অ্যালুমিনিয়াম ল্যাকটেট পানিতে দ্রবণীয়।
ব্যবহার
অ্যালুমিনিয়াম ল্যাকটেট একটি মর্ডেন্ট হিসাবে ব্যবহৃত হয়। এটি প্রসাধনী এবং ওরাল ইন্ডাস্ট্রি উভয় ক্ষেত্রেই ব্যবহারের জন্য উপযুক্ত। অ্যালুমিনিয়াম ল্যাকটেট অ্যালুমিনা-ভিত্তিক কাঁচের সল-জেল সংশ্লেষণের প্রাক উপাদান হিসাবেও ব্যবহৃত হয়।
উজিরপুর ইউনিয়ন, শিবগঞ্জ
উজিরপুর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার শিবগঞ্জ উপজেলার অন্তর্গত একটি ইউনিয়ন।
শিক্ষার হার ও শিক্ষা প্রতিষ্ঠান
শিক্ষা প্রতিষ্ঠান
বর্তমান চেযারম্যান
'''বর্তমান চেয়ারম্যান- মোঃ দুরুল হোদা , ''' (১৬) মোঃ ফয়েজ উদ্দিন 2016---2021
(১৭) মোঃ দুরুল হোদা (বর্তমান)
মুনধুম
থাম্ব মুনধুম (পেলান নামেও পরিচিত) হল লিম্বু সম্প্রদায়ের প্রাচীন ধর্মীয় গ্রন্থ এবং লোকসাহিত্য। ভিন্নমতে মুনধুম নেপালের আদিবাসীদের দ্বারা অনুসৃত একটি প্রাচীন ধর্ম। লিম্বু ভাষায় মুনধুম কথার অর্থ হল মহান সামর্থ্যের শক্তি।
ইয়াকথুং হল লিম্বু সংস্কৃতির অপর এক নাম। ভারতীয় উপমহাদেশে বৈদিক সভ্যতার উত্থানের আগে থেকেই লিম্বু রীতিনীতি এবং ঐতিহ্যের অস্তিত্ব ছিল। এই লিম্বু সংস্কৃতির ও আচারের সাথে মুনধুমের বিশেষ সম্পর্ক দেখা যায়।
মুনধুম লোকসাহিত্য দুটি ভাগে বিভক্ত, যারা থাংসাপ এবং পেসাপ নামে পরিচিত। মুনধুম কেবল একটি ধর্মগ্রন্থ নয় বরঞ্চ এটি সংস্কৃতি, আচার এবং সামাজিক মূল্যবোধ শেখানোর একটি নির্দেশাবলী। মুনধুম গ্রন্থ প্রাচীন লিম্বু ভাষায় রচিত এবং বিভিন্ন লিম্বু উপজাতির মধ্যে এর বিবিধ সংস্করণ বর্তমান। ভিন্ন ভিন্ন সংস্করণের মধ্যে কিছু বিশেষ পরিবর্তন ও বৈচিত্র্য লক্ষ্য করা যায়। প্রতিটি সংস্করণ বিবিধ উপজাতির স্বতন্ত্র সংস্কৃতি পরিবেশন করে এবং অন্যান্য উপজাতি ও জনগণের সাথে তাদের সামাজিক পরিচয় ঘটায়। এর ফলে এই গ্রন্থের মাধ্যমে বিবিধ উপজাতিদের মধ্যে ঐক্য গঠন হয়।
থাংসাপ মুনধুম
থাংসাপ মুনধুম প্রাচীনকাল থেকে লোককাহিনীর মাধ্যমে এক পুরুষ থেকে আরেক পুরুষে ঐতিহ্যগতভাবে প্রবাহিত হয়েছে এবং লিখন শিল্প প্রবর্তিত না হওয়া পর্যন্ত এভাবেই লোকজনের মুখে মুখে ধর্মগ্রন্থের মূল সারটি পুরুষানুক্রমে সংরক্ষিত হয়েছে। এটি একটি পুরাতন মহাকাব্য যা সাম্বা, ধর্মীয় কবি এবং চারনকবিদের দ্বারা গানের আকারে রচিত এবং আবৃত্তি করা হত। কিরাত ধর্মগুরুদের বলা হত সাম্বা। সাম মানে গান এবং বা মানে হল এমন একজন ব্যক্তি যিনি সাম বা গান জানেন। এই দুটি কথা থেকেই সাম্বার উৎপত্তি।
পেসাপ মুনধুম
পেসাপ মনধুম ধর্ম সম্পর্কে একটি লিখিত বই। এটি চারটি ভাগে বিভক্ত: সোকসোক মনধুম, ইয়েহাং মনধুম, সামজিক মনধুম এবং সাপ মনধুম। সোকসোক মুনধুম মহাবিশ্বের সৃষ্টি, মানবজাতির সূচনা, পাপের কারণ ও প্রভাব, হিংসা ও ক্রোধ উতপাদনকারী মন্দ আত্মার সৃষ্টির কারন, শৈশবে মৃত্যুর কারণ ও তার প্রভাব সম্পর্কে লেখা রয়েছে।
পাথর্শী ইউনিয়ন
পাথর্শী ইউনিয়ন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার অন্তর্গত একটি ইউনিয়ন।
অবস্থান ও সীমানা
ইউনিয়নের উত্তর দিকে দেওয়ানগঞ্জ উপজেলার চুকাইবাড়ি ইউনিয়ন, পূর্বে ইসলামপুর সদর ইউনিয়ন, দক্ষিনে বেলগাছা ইউনিয়ন,পূর্বে কুলকান্দি ইউনিয়ন ও যমূনা নদী। পাথর্শী ইউনিয়নের উল্লেখযোগ্য অংশ বর্তমমানে যমূনার গর্ভে বিলীন হয়ে গেছে।
ইউনিয়নের প্রধান গ্রামগুলি-
ইতিহাস
জামালপুরের ইসলামপুর উপজেলার অন্তর্গত পাথর্শী ইউনিয়নের নামকরণ করা হয় এর পাথর্শী গ্রামকে কেন্দ্র করে। তবে গ্রামটির নাম ঠিক কি কারনে পাথর্শী হয়েছে তা সঠিক জানা যায় নি।
আয়তন ও জনসংখ্যা
ইউনিয়নের বেশিরভাগ জনসংখ্যা ইসলাম ধর্মাবলম্বী (আনুমানিক ৯৯%) ও বাকি সবাই হিন্দু ধর্মাবলম্বী (আনুমানিক ১%)।
উল্লেখযোগ্য ব্যক্তি
১। হাসমত আলী খান - সাবেক ইউনিয়ন পরিষদ চেয়ারম্যান
৩। মো. কাইয়ুম প্রধান - আওয়ামীলীগ নেতা
জনপ্রতিনিধি
বর্তমান চেয়ারম্যান-
শ্রীলঙ্কা জাতীয় মহিলা ফুটবল দল
শ্রীলঙ্কা জাতীয় মহিলা ফুটবল দল আন্তর্জাতিক মহিলা ফুটবলে শ্রীলঙ্কার প্রতিনিধিত্বকারী অ্যাসোসিয়েশন ফুটবল দল। দলটি শ্রীলঙ্কা ফুটবল ফেডারেশন কর্তৃক নিয়ন্ত্রিত হয়।
২০১৪ সাল পর্যন্ত শ্রীলঙ্কা মহিলা দল ফিফা মহিলা বিশ্বকাপ বা এএফসি মহিলা এশিয়ান কাপে খেলার যোগ্যতা অর্জন করতে পারেনি। দলটি সাফ মহিলা চ্যাম্পিয়নশিপের তিনটি আসর যথাক্রমে ২০১০, ২০১২ এবং ২০১৪ এ অংশগ্রহণ করলেও কোনবার চ্যাম্পিয়ন হতে পারেনি। তবে ২০১২ ও ২০১৪ সালে সেমি-ফাইনালে খেলার যোগ্যতা অর্জন করেছিল।
বার্লোর চক্র
thumb|বার্লোর চক্রের ডায়াগ্রাম বার্লোর চক্র হচ্ছে সদৃশমেরু - বিশিষ্ট মোটরের গোড়ার দিকের উৎপাদন (early demonstration), যা ইংরেজ গণিতবিদ এবং পদার্থবিজ্ঞানী পিটার বার্লো১৮২২ সালে পদার্থবিজ্ঞানী ফ্লেমিংএর বাম হস্ত নিয়মের ওপর ভর করে নকশা এবং নির্মাণ করেন।
বার্লোর চক্র
থাম্ব|215x215পিক্সেল তড়িৎপ্রবাহের ওপর চুম্বকের ক্রিয়া বার্লোর চক্রের সাহায্যে দেখানো যায়। এই যন্ত্রে অনেকগুলি লম্বা লম্বা দাঁতবিশিষ্ট তামার পাতের একটি চক্র R (rim) থাকে। চক্রটি অনুভূমিক অক্ষের চারিদিকে ঘুরতে পারে। XY ধাতব দন্ডের সাহায্যে চক্রটি এমনভাবে রাখা হয়, যেন ঘোরার সময় এটার প্রতিটি দাঁত নিচের কাঠের পাটাতনের ওপর সরু লম্বা গর্ত M -এর মধ্যে রাখা পারদ স্পর্শ করে যায়। একটি শক্তিশালী অশ্বখুরাকৃতি চুম্বক (NS) কাঠের পাটাতনের ওপর এমনভাবে রাখা থাকে যেন পারদপূর্ণ গর্তটি চুম্বকের দুই মেরুর মাঝে থাকে। এখন চক্র এবং পারদকে S1 এবং S2 স্ক্রু -এর সাহায্যে যথাক্রমে একটি ব্যাটারির দুই মেরুর সঙ্গে যুক্ত করলে বর্তনীতে তড়িৎপ্রবাহ হবে এবং দেখা যাবে চক্রটি ঘুরছে। ।
বহিঃস্থ চক্রপথ, দিল্লি
দিল্লি দুটি রিং সড়ক, একটি প্রধান এক এবং বাইরের একটি। দুটো রিং সড়কের একটি দৈর্ঘ্য ৮৭ কিলোমিটার।
জাংশন
বাইরের রিং রোডটি 14 টি জংশন রয়েছে। কোন নির্দিষ্ট ক্রমে, তারা হল: আজাদ পুর / জাহাঙ্গীর পুর, রোহিণী,
পথচারী আন্ডারপাস
রিং রোডের মত, দিল্লির বাইরের রিং রোড পাথেয় এবং যানবাহন চলাচলগুলির মধ্যে গ্রেড বিভাজকের কিছু সামঞ্জস্য রয়েছে। নিম্নলিখিত পয়েন্টগুলিতে পথচারী আন্ডারপাস উপস্থিত রয়েছে:
নিম্নোক্ত পয়েন্টগুলিতে অতিরিক্ত প্যাডিশ্রেনীর আন্ডারপাস নির্মাণ শুরু করা হয়:
হারুনুর রশীদ (বীর প্রতীক)
হারুনুর রশীদ (১৯৪৮ - ২৭ নভেম্বর ১৯৭১) হলেন বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
কর্মজীবন
হারুনুর রশীদ আওয়ামী লীগের রাজনীতির সাথে যুক্ত ছিলেন। তিনি মাত্র ২৩ বছর বয়সে যুদ্ধে যান এবং এসময় তিনি পড়াশোনার পাশাপাশি তার পিতার ব্যবসায় সহযোগীতা করতেন।
মুক্তিযুদ্ধে ভূমিকা
হারুনুর রশীদ ১৯৭১ সালে শিক্ষার্থী ছিলেন। পড়াশোনার পাশাপাশি যুক্ত ছিলেন ছাত্র রাজনীতির সঙ্গে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। মুক্তিযুদ্ধ আনুষ্ঠানিক রূপ পেলে তিনি ৮ নম্বর সেক্টরের চুয়াডাঙ্গা সাব-সেক্টরের অধিনায়ক নিযুক্ত হন। তার নেতৃত্বে বা পরিচালনায় অনেক যুদ্ধ সংঘটিত হয়। এর মধ্যে যদুপুর ক্যাম্প আক্রমণ অন্যতম। ১৯৭১ সালের আগস্ট মাসে বাংলাদেশের ভেতরে প্রাথমিক অবস্থান থেকে হারুনুর রশীদ নেতৃত্বে মুক্তিযোদ্ধারা রওনা হয়েছিলেন বিভিন্ন লক্ষ্যস্থলে। হারুনুর রশীদ তার সহযোগীদের নিয়ে যদুপুর পাকিস্তান সেনাদের ক্যাম্পে আক্রমণ করার পরিকল্পনা করেন। ২৭ নভেম্বর (শনিবার) তার সহযোদ্ধাদের নিয়ে আক্রমণ করার পরিকল্পনা অনুযায়ী যদুপুর এর পাকিস্তানি ঘাঁটিকে ঘেরাও করেন। যদিও হারুনুর রশীদ ও তার সহযোদ্ধারা সংখ্যায় ছিলেন নগন্য। হারুনুর রশীদ তার সহযোদ্ধাদের আগে থেকেই সংকেতের অপেক্ষা না করে গুলি শুরু করতে নির্দেশ করেছিলেন। হঠাৎ গোলাগুলির প্রতিরোধে পাকিস্তানি ক্যাম্প থেকেও পাল্টা গুলি চালাতে থাকেন। ফলে হারুনুর রশীদ ও তার সঙ্গে থাকা সহযোদ্ধারা ক্রসফায়ারের মধ্যে পড়ে যান। তাদের মাথার ওপর দিয়ে ছুটে যায় অসংখ্য গুলি। সবকিছুই পরিকল্পনা অনুযায়ী হলেও হঠাৎ হানাদারের একটা বুলেট আঘাত হানে হারুনুর রশীদ এর বুকে। ঐ দিনে হারুনুর রশীদ এর গোলার বারুদে ৪ জন পাকিস্তানি সৈন্য নিহত হয়। অনেক কষ্টে হারুনুর রশীদের সহযোদ্ধারা ক্যাম্পের ভেতর থেকে বেরিয়ে আসতে সক্ষম হন। ঐ দিনে হারুনুর রশীদ শহীদ হন।
হারুনুর রশীদ এর একজন সহযোদ্ধা জালাল উদ্দীন হারুনুর রশীদের লাশের দাফন সম্পন্ন করেন। এখন সেখানে একটা কবরস্থান করা হয়েছে। হারুনুর রশীদের কবর সংরক্ষণের জন্য এখনও সরকারের পক্ষ থেকে কোনো পদক্ষেপ নেওয়া হয়নি।
পুরস্কার ও সম্মাননা
১৯৭৩ সালে সরকার তাকে বীর প্রতীক সম্মাননা প্রদান করেন।
এনএক্সটি ট্যাগ টিম চ্যাম্পিয়নশিপ
এনএক্সটি ট্যাগ টিম চ্যাম্পিয়নশীপ হল পেশাদারি কুস্তি চ্যাম্পিয়নশীপ, যেটি ডাব্লিউডাব্লিউই এনএক্সটি-এর অধীনে রয়েছে। এটি ডাব্লিউডাব্লিউই এর উন্নায়নমূলক শাখা এনএক্সটির একটি চ্যাম্পিয়নশীপ। এটির বর্তমান চ্যাম্পিয়ন হল দ্যা রেভিভাল, তাদের এটি দ্বিতীয় রাজত্ব। প্রথমবার তারা এই চ্যাম্পিয়নশীপটি ১৬২ দিন তাদের দখলে রেখেছিল। ৮ জুন ২০১৬-এ এনএক্সটি টেকঅভার:দ্যা এন্ড-এ তারা আমেরিকান আলফা-কে হারিয়ে দ্বিতীয় বারের মতো চ্যাম্পিয়নশীপ জয়লাভ করে।
এনটিএসসি
থাম্ব| জাতীয়তা অনুযায়ী এনালগ টেলিভিশন এনকোডিং সিস্টেম; এনটিএসসি (সবুজ), [[SECAM|এসইসিএএম (কমলা), এবং পিএএল (নীল)]] অ্যানালগ টেলিভিশন সম্প্রচারের জন্য প্রথম মার্কিন মান নির্ধারণ করা হয়েছিল ১৯৪১ সালে ন্যাশনাল টেলিভিশন সিস্টেম কমিটি (এনটিএসসি) কর্তৃক। ১৯৬১ সালে, এটিকে উপাধি দেওয়া হয়েছিল সিস্টেম এম।
১৯৫৩ সালে, একটি দ্বিতীয় এনটিএসসি মান গৃহীত হয়েছিল, যা কালো-সাদা রিসিভারের বিদ্যমান স্টকের সাথে সামঞ্জস্যপূর্ণ রঙিন টেলিভিশন সম্প্রচারের অনুমতি দেয়। এটি অ্যানালগ টেলিভিশনের তিনটি প্রধান রঙের ফর্ম্যাটের মধ্যে একটি, অন্যগুলি হল পিএএল (PAL) এবং এসইসিএএম (SECAM)৷ এনটিএসসি রঙ সাধারণত সিস্টেম এম-এর সাথে যুক্ত। এনটিএসসি রঙ ব্যবহার করার জন্য একমাত্র অন্য সম্প্রচার টেলিভিশন সিস্টেম ছিল সিস্টেম জে।
ডিজিটাল উৎসের প্রবর্তন (যেমন: ডিভিডি) থেকে "এনটিএসসি" শব্দটি ডিজিটাল ফরম্যাটগুলি বোঝাতে ব্যবহার করা যেতে পারে ৪৮০ এবং ৪৮৭ এর মধ্যে সক্রিয় লাইনের সংখ্যা যার প্রতি সেকেন্ডে ৩০ বা ২৯.৯৭ ফ্রেম রয়েছে। এই ধার করা শব্দটিকে অ্যানালগ রঙের সিস্টেমের সাথে বিভ্রান্ত করা উচিত নয়।
ভৌগলিক নাগাল
এনটিএসসি স্ট্যান্ডার্ডটি বেশিরভাগ আমেরিকাতে (আর্জেন্টিনা, ব্রাজিল, প্যারাগুয়ে এবং উরুগুয়ে ছাড়া), মায়ানমার, দক্ষিণ কোরিয়া, তাইওয়ান, ফিলিপাইন, জাপান এবং কিছু প্রশান্ত মহাসাগরীয় দ্বীপপুঞ্জের দেশ ও অঞ্চলে ব্যবহার করা হয়েছিল (মানচিত্র দেখুন)।
ইসলামে লিঙ্গ পার্থক্যকরণ
250px|thumb|right|মসজিদে নারী ও পুরুষদেরকে আলাদা রাখা হয়, তিউনিসিয়ার আল-জায়তুনা মসজিদে নারীদের স্থান
ইসলামে লিঙ্গ পার্থক্যকরণ হল ইসলামী আইন, প্রথা ও ঐতিহ্য যার দ্বারা ইসলামী দেশ ও সম্প্রদায়গুলোতে সামাজিক ও অন্যান্য কাঠামোতে পুরুষ ও বালকদেরকে নারী ও বালিকাদের থেকে পৃথক রাখার চর্চা ও আবশ্যকতা বোঝানো হয়। কোরআনে ও হাদীসে লিঙ্গ পার্থক্যকরণ আছে কিনা এবিষয়ে পন্ডিতগণের মতে ভিন্নতা রয়েছে।  ইসলামী ধর্মতত্ত্বে লিঙ্গ পার্থক্যকরণ আছে কিনা এ বিষয়ে বিশেষজ্ঞদের মাঝে ভিন্নমত রয়েছে।
উৎস
কুরআনের যেসব আয়াত সামাজিক প্রসঙ্গে নারী পুরুষের ক্রিয়া প্রতিক্রিয়ার বিষয়কে উল্লেখ করেছে সেগুলো হল:
"হে মুমিনগণ, তোমরা নিজেদের গৃহ ব্যতীত অন্য গৃহে প্রবেশ করো না, যে পর্যন্ত আলাপ-পরিচয় না কর এবং গৃহবাসীদেরকে সালাম না কর। এটাই তোমাদের জন্যে উত্তম, যাতে তোমরা স্মরণ রাখ। যদি তোমরা গৃহে কাউকে না পাও, তবে অনুমতি গ্রহণ না করা পর্যন্ত সেখানে প্রবেশ করো না। যদি তোমাদেরকে বলা হয় ফিরে যাও, তবে ফিরে যাবে। এতে তোমাদের জন্যে অনেক পবিত্রতা আছে এবং তোমরা যা কর, আল্লাহ তা ভালোভাবে জানেন। যে গৃহে কেউ বাস করে না, যাতে তোমাদের সামগ্রী আছে এমন গৃহে প্রবেশ করাতে তোমাদের কোন পাপ নেই এবং আল্লাহ জানেন তোমরা যা প্রকাশ কর এবং যা গোপন কর। মুমিনদেরকে বলুন, তারা যেন তাদের দৃষ্টি নত রাখে এবং তাদের যৌনাঙ্গর হেফাযত করে। এতে তাদের জন্য খুব পবিত্রতা আছে। নিশ্চয় তারা যা করে আল্লাহ তা অবহিত আছেন। ঈমানদার নারীদেরকে বলুন, তারা যেন তাদের দৃষ্টিকে নত রাখে এবং তাদের যৌন অঙ্গের হেফাযত করে। তারা যেন যা সাধারণতঃ প্রকাশমান, তা ছাড়া তাদের সৌন্দর্য প্রদর্শন না করে এবং তারা যেন তাদের মাথার ওড়না বক্ষ দেশে ফেলে রাখে এবং তারা যেন তাদের স্বামী, পিতা, শ্বশুর, পুত্র, স্বামীর পুত্র, ভ্রাতা, ভ্রাতুস্পুত্র, ভগ্নিপুত্র, স্ত্রীলোক অধিকারভুক্ত বাঁদী, যৌনকামনামুক্ত পুরুষ, ও বালক, যারা নারীদের গোপন অঙ্গ সম্পর্কে অজ্ঞ, তাদের ব্যতীত কারো আছে তাদের সৌন্দর্য প্রকাশ না করে, তারা যেন তাদের গোপন সাজ-সজ্জা প্রকাশ করার জন্য জোরে পদচারণা না করে। মুমিনগণ, তোমরা সবাই আল্লাহর সামনে তওবা কর, যাতে তোমরা সফলকাম হও।"
- কুরআন, সূরা ২৪ (আন-নূর), আয়াত ২৭-৩১
"হে নবী! আপনি আপনার পত্নীগণকে ও কন্যাগণকে এবং মুমিনদের স্ত্রীগণকে বলুন, তারা যেন তাদের চাদরের কিয়দংশ নিজেদের উপর টেনে নেয়। এতে তাদেরকে চেনা সহজ হবে। ফলে তাদেরকে উত্ত্যক্ত করা হবে না। আল্লাহ ক্ষমাশীল পরম দয়ালু।"
- কুরআন, সূরা ৩৩ (আল-আহজাব), আয়াত ৫৯
ঘোঁরা নিদান
ঘোঁরা নিদান হচ্ছে ঘোড়ার রোগ এবং চিকিৎসা সম্পর্কিত একটি প্রয়োজনীয় পুথি। এই পুথিটির রচয়িতার নাম পাওয়া যায় না যদিও পুথিটি অসমে আহোম রাজত্ব কালে রচনা করা হয়েছিল। পুথিটির বিশেষত্ব এই যে এটি সম্পূর্ণ অসমীয়া ভাষাতে রচিত প্ৰথম পুথি। এটি কোনো সংস্কৃত বা থাই ভাষার পুথির অনুবাদ, সম্পাদনা বা সহায়তা নিয়ে রচনা করা গ্রন্থ নয়। অসমে না থাকা বনৌষধির বিষয়ে এতে উল্লেখ নেই। সম্পূর্ণভাবে অসমীয়া ভাষায় লেখা এই পুথিটিতে বারোটিমত সংস্কৃত শব্দ পাওয়া যায় ।
ইসলামে লিঙ্গ পার্থক্যকরণ
উৎস
ইসলামের নবী মুহাম্মাদ পুরুষদের আদেশ করেছিলেন তারাযেন তাদের স্ত্রীদেরকে মসজিদে যেতে বাধা না দেয়:
ইবনে উমর (আব্দুল্লাহ ইবনে উমর) বলেছেন যার অনুবাদ নিম্নরূপ:
"ইবনু উমার (রাঃ) থেকে বর্ণিত। রাসূল সাল্লাল্লাহু আলাইহি ওয়াসাল্লাম বলেছেন, আল্লাহর বান্দীদেরকে আল্লাহর মসজিদে যেতে নিষেধ করবে না।"
- মুসলিম ৮৭৪ (হাদীস একাডেমী), বুখারী ৮৭৩ (তাওহীদ), ৮২৪ (আধুনিক)
অক্সফোর্ড–অ্যাস্ট্রাজেনেকা কোভিড-১৯ টিকা
অক্সফোর্ড–অ্যাস্ট্রাজেনেকা ভ্যাকসিন হিসাবে পরিচিত এজেডডি১২২২ অক্সফোর্ড বিশ্ববিদ্যালয় ও অ্যাস্ট্রাজেনেকা দ্বারা প্রস্তুতকৃত একটি কোভিড-১৯ টিকা। টিকাতে ভেক্টর হিসাবে পরিবর্তিত শিম্পাঞ্জি অ্যাডেনোভাইরাস ChAdOx১ ব্যবহৃত হয়।  একটি অর্ধ-ডোজের কমপক্ষে এক মাস পরে একটি সম্পূর্ণ ডোজ প্রয়োগ করা হলে টিকাকরণটি ৯০% দক্ষতা দেখায়। কমপক্ষে এক মাসের ব্যবধানে টিকার দুটি পূর্ণ মাত্রা দেওয়া হলে ৬২% দক্ষতা দেখায়।
অক্সফোর্ড বিশ্ববিদ্যালয়ের জেনার ইনস্টিটিউট এবং অক্সফোর্ড ভ্যাকসিন গ্রুপ দ্বারা এই গবেষণাটি করা হয়। গবেষণা দলে নেতৃত্ব দিচ্ছেন সারা গিলবার্ট, অ্যাড্রিয়ান হিল, অ্যান্ড্রু পোলার্ড, টেরেসা ল্যাম্বে, স্যান্ডি ডগলাস ও ক্যাথরিন গ্রিন।
২০২০ সালের ডিসেম্বর পর্যন্ত, টিকার তৃতীয় পর্যায়ের রুগীভিত্তিক গবেষণা চলে।
টিকাটি ২০২০ সালের ৩০ ডিসেম্বর যুক্তরাজ্যের টিকাদান কর্মসূচিতে ব্যবহারের জন্য অনুমোদিত হয় এবং প্রথম ২০২১ সালের ৪ জানুয়ারিতে টিকাকরণ পরিচালিত হয়।
কপিচিং
কপিচিং হল বনভূমি ব্যবস্থাপনার একটি ঐতিহ্যবাহী পদ্ধতি যা কেটে ফেলা অনেক প্রজাতির গাছের স্টাম্প বা শিকড় থেকে নতুন অঙ্কুর বের করার ক্ষমতাকে কাজে লাগায়।একটি কপিচ কাঠ যাকে কপস বা কপিস বলা হয়, কচি গাছের ডালপালা  মাটির কাছাকাছি পর্যন্ত কাটা হয়।কয়েক বছর পর এটি থেকে নতুন অঙ্কুর  হয় এবং  কপিচ গাছ কাটা হয় আর এ চক্রটি নতুনভাবে শুরু হয়।পোলারডিং হল একটি অনুরূপ প্রক্রিয়া যা গাছের উপরে উচ্চ স্তরে সম্পাদিত হয় যাতে চারণকারী প্রাণীরা নতুন কান্ড খেতে না পারে। ডাইসুগি (台杉, যেখানে সুগি জাপানি সিডারকে বোঝায়) একটি অনুরূপ জাপানি কৌশল।
অনেক সিলভিকালচার অনুশীলনের সাথে কাটা এবং পুনরায় বৃদ্ধি জড়িত; নিম্নভূমি নাতিশীতোষ্ণ ইউরোপের অনেক অংশে কপিচিং তাৎপর্যপূর্ণ।ল্যান্ডস্কেপ-স্কেল শিল্পে কপিচিংয়ের ব্যাপক এবং দীর্ঘমেয়াদী অনুশীলন দক্ষিণ ইংল্যান্ডে বিশেষ গুরুত্ব বহন করে।
সাধারণত একটি কপিচ বনভূমি একটি চক্রাকারে  খরিফ করা হয়।এভাবে প্রতি বছর বনভূমিতে কোথাও না কোথাও একটি ফসল পাওয়া যায়।কপিচিং এর প্রভাব রয়েছে সমৃদ্ধ বৈচিত্র্যময় বাসস্থান প্রদানের কারণ বনভূমিতে সর্বদা বিভিন্ন বয়সী কপিস জন্মায়  যা জীববৈচিত্র্যের জন্য উপকারী।চক্রের সময়কাল প্রজাতির কাটার নির্ধারিত সময়, স্থানীয় প্রথা এবং পণ্যের ব্যবহারের উপর নির্ভর করে।বার্চ তিন বা চার বছরের চক্রে ফ্যাগটের জন্য কপিক করা যেতে পারে যেখানে খুঁটি বা জ্বালানী কাঠের জন্য ওক পঞ্চাশ বছরের চক্রে কপিচ করা যেতে পারে।
কপিচ করা গাছগুলি বৃদ্ধ বয়সে মারা যেতে পারে না কারণ কপিচিং একটি কিশোর পর্যায়ে গাছটিকে রক্ষণাবেক্ষণ করে তাদের প্রাপ্ত বয়সে পৌঁছানোর সুযোগ দেয়। একটি বীজ-মূলের বয়স তার ব্যাস থেকে অনুমান করা যেতে পারে; কিছু এত বড় — যতটা  জুড়ে — যেগুলিকে শতাব্দী ধরে ক্রমাগতভাবে কপি   করা হয়।
পদ্ধতি
কান্ডগুলি (বা সাকার) হয় তাদের তরুণ অবস্থায় ওয়েটল ফেন্সিং (যেমনটি কপিসড উইলো এবং হ্যাজেলের সাথে প্রথাটি) মধ্যে বুননের জন্য ব্যবহার করা যেতে পারে অথবা নতুন অঙ্কুরগুলিকে বড় খুঁটিতে বাড়তে দেওয়া যেতে পারে, যেমনটি নিত্য প্রথা ওক বা ছাই এর ক্ষেত্রে।এটি দীর্ঘ সোজা খুঁটি তৈরি করে যেগুলিতে প্রাকৃতিকভাবে জন্মানো গাছের বাঁক এবং কাঁটা থাকে না।কপিচিং নির্দিষ্ট বৃদ্ধির ধরণকে উৎসাহিত করার জন্য অনুশীলন করা যেতে পারে, যেমন দারুচিনি গাছের ক্ষেত্রে যা  ছালের মাধ্যমে জন্মায়।
উইকার -ওয়ার্কের জন্য উইথগুলি বিভিন্ন উইলো প্রজাতির কপিসে জন্মায়, প্রধানত ওসিয়ার ।
কিছু ইউক্যালিপটাস প্রজাতি অস্ট্রেলিয়া, উত্তর আমেরিকা, উগান্ডা এবং সুদান সহ বেশ কয়েকটি দেশে কপি করা হয়।
শাল গাছ ভারতে কপি করা হয় এবং মোরিঙ্গা ওলিফেরা গাছ ভারত সহ অনেক দেশে কপিস করা হয়।
কখনও কখনও একক ভাবে মাধ্যমে কপিসকে উচ্চ-বন বনভূমিতে রূপান্তরিত করা হয়।পুনঃবৃদ্ধি করা ডালপালাগুলির একটি বাদে সবগুলিই কেটে ফেলা হয়,বাকিগুলি বাড়তে থাকে যেন এটি একটি প্রথম (কাটা) গাছ।
কপিস বৃদ্ধির সীমানা কখনও কখনও নির্দিষ্ট গাছগুলিকে পোলার্ড বা স্টাব হিসাবে কেটে চিহ্নিত করা হত।
যুক্তরাজ্য
দক্ষিণ ব্রিটেনে কপিস ঐতিহ্যগতভাবে হ্যাজেল, হর্নবিম, ফিল্ড ম্যাপেল, ছাই, মিষ্টি চেস্টনাট, মাঝে মাঝে স্যালো, এলম, ছোট-পাতাযুক্ত চুন এবং কদাচিৎ ওক বা বিচ, পেডানকুলেট বা টেসাইল ওক, ছাই বা বিচের হয়।ভেজা এলাকায় অ্যাল্ডার এবং উইলো ব্যবহার করা হত।